## ÁTADÁS-ÁTVÉTELI JEGYZŐKÖNYV / EGYÜTTMŰKÖDÉSI MEGÁLLAPODÁS

Alulírottak ezennel kijelentjük, hogy a 2010/2011-es tanév tavaszi félévére a SZIE GTK TKI ITT által az oktatás megújítása érdekében meghirdetett, piaci partnerek által támogatott háromoldalú (Hallgató, oktatási intézmény, partner szervezet) kooperáció részleteit megismertük. Kijelentjük, hogy egyetértünk az újszerű (multimédiás, kontaktórát pótló/támogató, jogtisztán hasznosítható) támogatott tananyagcsomag koncepciójával és a közhasznú/piacképes önálló feladattémák kijelölésével. Vállaljuk, hogy a piaci partnerek elvárásainak az oktatók iránymutatása mellett a vizsgaidőszak végéig eleget teszünk. Ennek fejében a tananyag-licence költségmentesen illet meg minket. Minden aláíró egyedileg vállalja, hogy helytelen és/vagy határidőn túli teljesítés esetén a tananyagcsomag licence-díját (5000 HUF/csomag) azonnal megfizeti. A követelményrendszereket megismertük, ezek teljesíthetőségét reálisnak ítéljük, hiszen az idei feltételek az elmúlt évek követelményrendszereitől csak annyiban különböznek, hogy az önálló feladatok tartalmát külső szervezetek is jóváhagyják úgy a tervezés során, mint majd a teljesítésigazolás kiállításakor. Tudomásul vesszük, hogy a tantárgyi érdemjegy csak piacképes teljesítéssel szerezhető meg. A minőségi tananyagok biztosításának ezen szerzői jogokat tiszteletben tartó és Hallgatói szempontból alapvetően költségkímélő módját hosszú távon is támogatandónak tartjuk. Egyetértünk azzal, hogy a partnerek által legitimált piacképes tudást közvetítő kötelező tananyag legyen valóban kötelező és a piacképes tanulmányi teljesítmény legyen támogatott, ill. a gyenge teljesítmények esetén támogatás helyett az önfinanszírozás lépjen hatályba. Ez nyilatkozatot szabad akaratunkból tettük, hiszen jelenleg a támogatási konstrukció választása nem volt kötelező. (Gödöllő, 2011.március)

A DVD és a kapcsolódó egyetemközi kooperációban kialakított tankönyv 1-1 példányát átvettem:

|  |  |  |
| --- | --- | --- |
| Név | NEPTUN-kód | Aláírás |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |